Un grup de orci a scufundat un iaht de 15 metri care traversa Strâmtoarea Gibraltar. Motivul atacurilor tot mai frecvente
Un iaht care traversa strâmtoarea Gibraltar, a fost atacat de mai multe orci. Nava s-a scufundat în largul coastelor. Oamenii aflați la bord au sunat alarma și au fost salvați de un vapor aflat în apropiere, potrivit Sky News.
- FT: Moldova sfidează Rusia. Va semna un pact de securitate cu UE. Ce prevede documentul
- Marea Finală Chefi la Cuțite este miercuri, de la 20:30, pe Antena 1 și AntenaPLAY
Mai multe orci au scufundat un iaht care naviga în apropiere de Strâmtoarea Gibraltar, a raportat luni presa din Spania, citată de DPA.
Cei doi membri ai echipajului iahtului Alboran Cognac, ce avea lungimea de 15 metri, au auzit mai întâi câteva lovituri înfundate aplicate asupra carenei ambarcaţiunii, duminică dimineaţă, în timp ce se aflau la aproximativ 26 de kilometri distanţă de Capul Spartel din Maroc, lângă intrarea sudică în Strâmtoarea Gibraltar, au anunţat mai multe companii mass-media spaniole, inclusiv cotidianul El Pais, citând Serviciul spaniol de salvare maritimă, potrivit Agerpres.
Motivele atacurilor tot mai frecvente ale orcilor
În strâmtoarea care desparte Europa de Africa s-au produs mai multe incidente asemănătoare. Cercetătorii spun că începând din anul 2020 au fost înregistrate aproximativ 700 de interacțiuni între orci și nave. Se pare că atacurile sunt făcute de același grup de orci, format din aproximativ 15 exemplare, scrie Mediafax.
Specialiștii cred că astfel de atacuri ar putea fi rezultatul curiozității orcilor sau al luptei pentru apărarea teritoriului. Autoritățile spaniole le recomandă navigatorilor care observă orice modificare a comportamentului orcilor să părăsească zona de urgență. De asemenea, fiecare interacțiune dintre o navă și o orcă trebuie raportată autorităților.
Deși sunt cunoscute sub numele de balenă ucigașă, orcile fac parte din familia delfinilor. Orcile sunt pe cale de dispariție. Un exemplar poate avea până la opt metri lungime și șase tone greutate.